open-index/open-wikipedia-markdown huggingface dataset:
Kentoshisen

**Kentoshisen** var et skip for passasjertrafikk mellom Japan og Kina helt tilbake til 600-tallet for over 1&nbsp;400 år siden.

Skipene har spilt en viktig rolle for overføring av kinesisk kultur til de japanske øyene. De japanske utsendingene som dro til Kina og tilbake ble omtalt som *kentoshi*, derav betegnelsen på de store skipene i tiden mellom 1000-tallet og 1200-tallet ble avbildet på flere illustrasjoner som er bevart. Den tydeligste beskrivelsen av en kentoshisen kom fra manuskripten med illustrasjoner om Shotoku Taishi, allerede utarbeidet på 1000-tallet.

Flere modeller er konstruert på grunnlag av illustrasjoner inkludert stikk som viste et havgående fartøy med to master og flere overbygninger med plattgattede ender. Mellom de tverrgående bjelkene som stakk ut av skroget er det lagt et rammeverk for bruk av årer. Langs relingene var det reist et gitterverk. Som et rent passasjerskip etter datidens standard var det ment som et behagelig transportmiddel med store overbygninger, men på dette punktet finnes ulike tolkninger av det egentlige utseendet.

## Kentoshidelegasjonene
 De første *kentoshi*delegasjoner reiste etter 605 e.Kr etter den kinesiske keiser Yangdi (*kensui taishi*) av Sui-dynastiet sendte et brev til det landet man kjente som Wa. Den japanske prins Shōtoku som hadde overtatt makten som regent i Japan, sendte budbringeren Ono no Imuko til det keiserlige hoffet der han leverte brevet med svaret til keiser Yangdi som dog ble lettere fornærmet av budbringerens hilsen:
:«Fra herskeren av Soloppgangens land (*nihon/hi izuru*) til herskeren av Solnedgangens land.»
Dette ble begynnelsen på den kinesiske innflytelse kulturelt sett på det japanske, det ble knyttet direkte forbindelser med Kina, og hundrevis av japanske spesialister kom til Kina for å lære så mye som mulig ved kunnskapens kilder. Etter hjemkomsten skulle disse bli de faktiske byggmestrene i staten som hadde blitt opprettholdt av prins Shotoku som tok buddhismen til seg. Den eldre kulturen på de japanske øyene ble dels helt avløst av den nye kulturen som ble bygd på de kinesiske kulturelle impulser innenfor teknologi, religion, filosofi, kunst, institusjon og sosiale reformer og det vokste fram en moderne stat med et politisk system opprettholdt av en sentraladministrasjon.

Seksten ganger var offisielle delegasjoner kalt *kentoshi* sendt til Kina mellom 630 og 894 med opptil 600 personer på det meste. De representerte de privilegerte på toppen av samfunnsstigen. Sui-dynastiet og senere Tang-dynastiet mottok delegasjonene og gav dem opplæring i den hensikt om å sprede kinesiske kultur til fremmede områder.

Sjøferdene var ikke uten fare, tilsammen 48 skip var sendt i grupper på to til fire skip i årene mellom 630 og 894 på en lang reise hver gang om våren. 12 skip forulykket underveis, en delegasjon under en ekspedisjon hadde mellom 240 og 550 personer med seg.

## Eksterne lenker
* 35 modell guideinformasjon
* Artikkel om Kentoshisen
Laura Fygi

**Laura Fygi** (født 27. august 1955 i Amsterdam) er en nederlandsk sanger.

Sine første åtte år bodde Fygi i Sør-Amerika. Hun er datter av en nederlandsk far og en egyptisk mor.

I årene 1985 til 1989 var Laura Fygi medlem av Centerfold, et nederlandsk jente-band sammen med Rowan Moore og Cecilia de la Rie. Sistnevnte ble i 1988 erstattet av Sandra Noach som i 1989 omkom i en bilulykke. Bandet la vekt på dristig klesstil. De hadde flere listetopper i Nederland og ble etterhvert også populære både i Europa og i Japan.

Etter Noachs død, prøvde Fygi og Moore å fortsette samarbeidet i et nytt band som de kalte The Backlot. Det ble ingen suksess, tildels som følge av at Fygi allerede hadde fått tilbud om å spille inn solo-album. Hennes første utgivelse fikk navnet *Introducing* hvor hun ble akkompagnert av den belgiske musikeren Toots Thielemans.

Fygi kan kjennes igjen på sin myke jazz-stemme, noe som gjenspeiles i at hennes mest populære låter også har vært jazz eller jazz-inspirerte country- eller pop-låter. Særlig har hun mottatt anerkjennelse for sin tolkning av bossa nova og andre latinske musikksjangre. Ingen av hennes plater har sanger med nederlandsk tekst, men hun synger på engelsk, fransk, spansk og portugisisk.

## Diskografi som soloartist
* *[[Introducing (album)|Introducing]]* – 1991
* *[[Bewitched (album)|Bewitched]]* – 1993
* *[[The Lady Wants to Know (album)|The Lady Wants to Know]]* – 1994
* *[[Turn out the Lamplight (album)|Turn out the Lamplight]]* – 1995
* *[[Watch What Happens (album)|Watch What Happens]]* – 1997
* *[[Live (Laura Fygi-album)|Live]]* – 1998
* *[[The Latin Touch (album)|The Latin Touch]]* – 2000
* *[[Change (album)|Change]]* – 2001
* *[[Live at Ronnie Scott's (album)|Live at Ronnie Scott's]]* – 2003
* *[[The Very Best Time of Year (album)|The Very Best Time of Year]]* – 2004
* *[[Rendez-vous (album)|Rendez-vous]]* – 2007
* *[[The Love Album]]* – 2007
* *Songs from Movies and Musicals* – 2009
* *The Best Is Yet to Come* – 2011
* *Flower* – 2012
* *Jazz Love* – 2016

## Referanser


## Eksterne lenker
* 
* 
* 
*
Fjelbergøya

**Fjelbergøya** er ei øy i Kvinnherad kommune i Hordaland. Den ligger nord for Borgundøya og vest for Halsnøya, på sørsida av Klosterfjorden. Øya har et areal på omtrent 4,9 kvadratkilometer og det høyeste punktet er Påskåsen på 182 meter over havet.

Det er vanlig å omtale både Fjelbergøya og naboøya Borgundøya som Fjelberg. Dette har bakgrunn i at øysamfunnet tidligere var egen kommune - under navnet Fjelberg. I 1965 ble øysamfunnet en del av Kvinnherad kommune.

Fjelbergøya har i dag 18 fastboende, samt en del sesongbeboere. 

## Referanser
Björn Karlström

**Björn Karlström** (født *Ivar Torbjörn Karlström* 26. mars 1921 i Överluleå, Norrbotten, død i mars 2006) var en svensk tegner og tegneserieskaper.

## Biografi
Karlström var en av pionerene når det gjelder svenske eventyrtegneserier, men er mest kjent for sine tegninger av det Svenske flyvåpnenets ulike flytyper. Tegningene er gitt ut i bokform. Han ble tildelt Söderbergplaketten av Svensk Flyghistorisk Förening i 1976.

Blant Karlströms tegneserier kan nevnes Jan Winter, Villy Viking, Leo Falk samt hans serieversjon av Biggles. Han tegnet også Dotty Virvelvind, den første svenske superhelttegneserien.

## Eksterne lenker
* Björn Karlström hos Serie Wikin
Rostøya

**Rostøya** er ei øy i Austevoll i Vestland. Den har broforbindelse til Huftarøy via broen over Rostøysundet. Rostøya er naboøya til Drøna.

## Referanser
Skorpo (Bjørnafjorden)

**Skorpo** er en øy vest for Strøno i Bjørnafjorden kommune i Vestland. Øyen har ikke broforbindelse til fastlandet eller fergeforbindelse. Det er ingen fastboende på øyen.
Goddo

**Goddo** er den nest største øya i Bømlo kommune i Sunnhordland sør i Hordaland fylke. Øya ligger rett nord for øya Bømlo, og er knyttet til denne ved Goddebrua, lokalt kalt «Storabruno».

## Navnehistorie
Navnet *Goddo* kommer av norrønt *gaddr*, *pigg* eller *brodd*, som trolig er etter et nes på øya.

## Referanser
Klave

En **klave** var et halsbånd i metall som ble festet rundt halsen på kyr og tildels sau og geit. Det ble dels brukt som en form for bumerke, dels til å feste et tjor i når dyret skulle føres eller gis begrenset rekkevidde – og som feste for bjella som gjerne ble hengt på lederdyrene (bjelleku og bjellesau) samt gjerne på individer som hadde det med å gå på egen hånd.

Klaven ble laget romslig nok til ikke å være til plage, men samtidig ikke så vid at det ble for lett for dyret å henge seg opp i busker og kratt. Lyden av bjellene gjorde det lettere når en måtte lete etter dyrene.

Bruken av klave var en del av den gamle måten å holde husdyr på. Fortsatt er der bjellesauer i utmark og på fjellbeite, mens de fleste kyr går uten. I Norge går 27&nbsp;000 geiter med elektrisk klave som virtuell gjerde.

## Referanser
Skorpo (Tysnes)

**Skorpo** er en øy ytterst i Hardangerfjorden. Den er berglendt, høyeste punkt er 234 moh., merka rute til toppen. Her finnes jettegryter, hegrekolonier – og det mystiske *Skorpetrollet*.
Einar Lagerwall

**Erik Victor Einar Lagerwall** (1921–1992) var en svensk illustratør med hovedfokus på tegneserietegning.

## Biografi
Lagerwall var en av pionerene som nordisk tegner for Walt Disney Company. Allerede i begynnelsen av 1960-tallet samarbeidet han med danske Disney Productions som da var hovedsetet for Nordens utgivelsen. Før det arbeidet han med ett bredt figurgalleri med blant annet *Bäcka-Marcus*, *[[Münchhausen]]*, *Sigges Cirkus* og flere utgivelser av klassiske svenske folkeeventyr. Favorittverktøyet som ble benyttet var Higgins svarte tusj, Winsor-Newton mårhårspensel og diverse blyanter for skissearbeidet.

## Referanser
Gozabune

**Gozabune** er en gammel betegnelse fra Edo-perioden 1603-1868 på en reisebåt der man gjerne omgir seg med luksus i ren fornøyelse.

Betegnelsen betyr «fornøyelsesbåt» hvor man viet seg til lettsindighet. De privilegerte klassene hadde slike farkoster for reise, men også for adspredelser og tidsfordrev. De største var forbeholdt shogunene som hersket over landet Japan, kjent som umigozabune som oftest var de største som var bygget og brukt i århundrene fram til midten av 1800-tallet. Daimyoene som var shogunens lensherrene, hadde mindre versjoner kalt kawagozabune som stort sett var elvefartøyer. De største hadde vært utviklet fra spesialiserte skip for krig kalt atakebune og sekibune.

En moderne replikasjon av denne skipstypen under navnet «Atakemaru» har blitt bygd som turistbåt og rekreasjonsbåt for ferdsel på Tokyobukten. Dette skipet på 49,71 m lengde og 11,03 m bredde var bygd i året 1986, og er fremdeles aktiv i den japanske hovedstaden.

## Se også
* Umigozabune
* Kawagozabune
## Referanser

## Bibliografi
* Deal, William; *Handbook to Life in Medieval and Early Modern Japan*, 2006 ISBN 978-0-19-533126-4 (s.336)

## Eksterne lenker
* Om Gozabune «Atakemaru»
* Modell av skipet «Shirokamomemaru» fra 1811
Gewehr 41

**Gewehr 41** (*Gevær 41*), kjent som **G41**, er en halvautomatisk rifle brukt av Wehrmacht under andre verdenskrig.

I 1940 ble det åpenbart for tyskerne at en eller annen form for halvautomatisk rifle med høyere skuddtakt enn de eksisterende riflene med sylinderlås ville øke kampeffektiviteten i det tyske infanteri. Wehrmacht sendte ut spesifikasjoner til forskjellige produsenter, og både Mauser og Walther kom med prototyper som var ganske like hverandre.

Kravene fra Wehrmacht var:
* Ingen hull i løpet for gass til mekanismen var tillatt
* Ingen bevegelige deler på overflaten var tillatt
* Sylinderlås skulle også være til stede i tilfelle auto-mekanismen feilet.

Begge prototypene hadde en mekanisme kjent som «Bang-mekanisme», etter den danske designeren Søren H. Bang. Gassen som drev lademekanismen ble fanget opp ved løpsenden, istedenfor å bli tappet fra løpet. Begge riflene hadde innebygde 10-patroners våpenmagasin, og brukte klipsene fra Karabiner 98k.

Mauserversjonen (G41(M)) feilet, kun 6 673 ble produsert før produksjonen ble stoppet. Ut av disse ble 1 673 returnert som ubrukelige. Waltherversjonen (G41(W)) var mer suksessfull, grunnet at den hadde ikke de to siste punktene som var spesifisert fra Wehrmacht. Hovedproblemet med riflene var lademekanismen og den avanserte gassopereringen. Lademekanismen korroderte raskt på grunn av bruk av salter i tennhettene på patronene, og på grunn av soting. Munnigsdelene der gassen ble tappet besto av mange deler og var vanskelig å rengjøre, samtidig som de ble fulle av slam fra krutt m.m. ved avfyring. Riflen ble ombygd til Gewehr 43 i 1943, med et gassystem likt den russiske SVT-40 riflen, og med eksternt magasin.

Riflene ble produsert ved to fabrikker, Walther Waffenfabrik i Zella-Mehlis, og Berlin Lubecker Maschinenfabrik i Lübeck. Walther-riflene hadde inspeksjonmerket AC og WaA359, mens BLM-riflene hadde DUV og WaA214. Produksjonstallene er ukjente, og varierer fra 40 000 til 145 000 enheter. De er blitt populære samleobjekter, og er relativt sjeldne.

## Eksterne lenker
* 
* NEW GERMAN SEMI-AUTOMATIC RIFLE
Longyang

**Longyang** (隆阳区) er et kinesisk bydistrikt nord i byprefekturet Baoshan vest i provinsen Yunnan. Det har et areal på 5&nbsp;011&nbsp;km² og teller 850&nbsp;000&nbsp;innbyggere (2004).

## Eksterne lenker
* Informasjonsside
Bømlo (øy)

**Bømlo** (også kalt *Bømmeløy*) er den største øya i Bømlo kommune i Sunnhordland sørvest i Vestland. Den har et areal på .

Kulleseidkanalen deler øya i en nordlig del med store nakne myrer og en sørlig del som er frodigere. På Bømlo ligger tettstedene Svortland, Rubbestadneset, Foldrøyhamn, Langevåg og Melandsvågen og den nedlagte fergekaien Siggjarvåg. Broer knyttet øyen sammen med andre øyer i kommunen, som Moster, Goddo, Hiskjo, Aga og Spyssøya.

Fjellet Siggjo (474 moh.) ligger på øya. Det har med sin særmerkte formasjon vært et kjent innseilingsmerke.

Navnet *Bømlo* kommer av norrønt *Bymbil* som skal komme fra ordet «bembel», navle eller mage. I denne sammenhengen er det trolig ment i tydingen *tjukk*, *uppsvollen* som spiller på formasjonen på Siggjo.

## Referanser
Huiji

**Huiji** (kinesisk: 惠济区, pinyin: *Huìjì Qū*) er et bydistrikt i byprefekturet Zhengzhou i provinsen Henan i Folkerepublikken Kina. Det har et areal på 206&nbsp;km² og teller 201&nbsp;000&nbsp;innbyggere (2004).

## Administrative enheter
**Subdistriktene** Xincheng (新城街道), Liuzhai (刘寨街道), Laoyachen (老鸦陈街道), Changxinglu (长兴路街道), Yingbinlu (迎宾路街道), Dahulu (大河路街道).

**Storkommunene** Guxing (古荥镇), Huayuankou (花园口镇).

## Eksterne lenker
* Informasjonsside
Luolong

**Luolong** (kinesisk: 洛龙区, pinyin: *Luòlóng Qū*) er et bydistrikt i den kinesiske provinsen Henan, og tilhører byprefekturet Luoyang. 

Lulong har et areal på 243&nbsp;km² og teller 330&nbsp;000&nbsp;innbyggere (2003). 

## Eksterne lenker
* Informasjonsside
Nanjiao

**Nanjiao** (kinesisk: 南郊区) er et bydistrikt i byprefekturet Datong nord i den kinesiske provinsen Shanxi. Det har et areal på 966&nbsp;km² og teller ca. 280&nbsp;000&nbsp;innbyggere (2004).

## Eksterne lenker
* Informasjonsside
Jiao (Yangquan)

**Jiao** (kinesisk: 郊区; pinyin: *Jiāo Qū*) er et bydistrikt i byprefekturet Yangquan i den kinesiske provinsen Shanxi. Det har et areal på 633&nbsp;km² og teller 220&nbsp;000&nbsp;innbyggere.

## Eksterne lenker
* Informasjonsside
Jiao

**Jiao** kan være:

*Byprefekturet Jiao i byprefekturet Tongling i provinsen Anhui i Folkerepublikken Kina; 
*Byprefekturet Jiao i byprefekturet Changzhi i provinsen Shanxi i  Kina; 
*Byprefekturet Jiao i byprefekturet Yangquan i provinsen Shanxi i Kina.
Chuanhui

**Chuanhui** (kinesisk: 川汇区, pinyin: *Chuānhuì Qū*) er et bydistrikt i den kinesiske provinsen Henan, og tilhører byprefekturet Zhoukou. 

Chuanhui har et areal på 141&nbsp;km² og teller 360&nbsp;000&nbsp;innbyggere (2002).

## Eksterne lenker
* Informasjonsside
Yicheng (Zhumadian)

**Yicheng** (kinesisk: 驿城区, pinyin: *Yìchéng Qū*) er et bydistrikt i den kinesiske provinsen Henan. Det tilhører byprefekturet Zhumadian. 

Yicheng har et areal på 770&nbsp;km² og teller 570&nbsp;000&nbsp;innbyggere (2002). 

## Eksterne lenker
* Informasjonsside
Chengbei (Xining)

**Chengbei** (kinesisk: 城北区; pinyin: *Chéngběi Qū*) er et bydistrikt i byprefekturet Xining (tibetansk: *Ziling*), hovedstaden i den kinesiske provins Qinghai. Det har et areal på 138 km² og teller 190&nbsp;000 innbyggere (2004). 

## Eksterne lenker
* Informasjonsside
* Informasjonsside
Xinfu (Xinzhou)

**Xinfu** (kinesisk: 忻府区;pinyin: *Xīnfǔ Qū*) er et bydistrikt i byprefekturet Xinzhou i provinsen Shanxi i Folkerepublikken Kina. Det har et areal på 1&nbsp;986&nbsp;km² og teller ca. 544&nbsp;683&nbsp;innbyggere (2010). 

## Eksterne lenker
* Informasjonsside
Christian Gotthilf Salzmann

**Christian Gotthilf Salzmann** (født 1. juni 1744, død 31. oktober 1811) var en tysk pedagog og en av de fremst blant de såkalte *filantropistene* som forsøkte å videreutvikle tankene til Johann Bernhard Basedow. Han var grunnlegger av Schnepfenthal-institusjonen, en skole dedikert til nye pedagogiske retninger innenfor skole og undervisning, og støttet seg på blant annet tankene til Jean-Jacques Rousseau.

Salzmann ble født i Sömmerda i Tyskland og studerte teologi i Jena og ble i 1781 prest i Erfurt, men tok imot en ansettelse på den filantropiske læreanstalten i Dessau hvor han underviste i religion og holdt prekener uten konfesjonell karakter.

Etter tre år forlot denne posisjonen og opprettet selv med støtte fra hertugen av Sachsen-Gotha en skole i Schnepfenthal. Han tillempet for en stor grad filantropistenes ideer. Han la særskilt vekt på elevenes fysiske trening og ved hans skole underviste Johann Christoph Friedrich GutsMuths, grunnlegger av den tyske gymnastikken. Salzmann var også en av de første så sløydens betydning i undervisningen. Han innførte heimkunnskap som geografi og ville gi sine elever en forståelse av naturen samt å bygge deres kunnskaper mer på deres egne iakttagelser enn på ren undervisning. Han sin skole en karakter av hjem og ledet den med en kjærlighetsfull og patriarkalsk ånd.

Han hadde et omfattende forfatterskap. I *Krebsbüchlein oder Anweisung zu einer unvernunftigen Erziehung der Kinder* (1780; svensk utgave *Kräftgången*, 1886) kritiserer han de feil som uforstående foreldre pleier å gjøre. Det positive motstykket ga han i *Ameisenbüchlein oder Anweisung zu einer vernunftigen Erziehung der Erzieher* (1806; svensk utgave *Lilla myran*, 1897). Den mest fullstendige framstillingen av hans pedagogikk finnes i *Noch etwas über die Erziehung nebst Ankündigung einer Erziehungsanstalt* (1784), som han utga som program ved åpningen av skolen i Schnepfenthal.

Han døde i 1811 i Schnepfenthal, i dag en bydel i Waltershausen.

## Referanser
Gedhun Choekyi Nyima

**Gedhun Choekyi Nyima**, (Wylie: *dge 'dun chos kyi nyi ma*, tibetansk: དགེ་འདུན་ཆོས་ཀྱི་ཉི་མ་; født 25. april 1989 i Lhari distriktet, Nagchu i Tibet), ble utnevnt som den 11. reinkarnasjon av Panchen Lama den 14. mai 1995 av utvelgelseskomiteen i Tibet og etter personlig godkjennelse av Dalai Lama.

Den 10. Panchen Lama, Lobsang Trinley Chökyi Gyaltsens døde brått i 1989 i en alder av 51 år, kort tid etter at han kritiserte Kina for å neglisjere tibetansk religion og kultur. Det ble raskt innledet leting etter hans reinkarnasjon både fra tibetansk og kinesisk side, selv om Tibet tidligere hadde fått lete etter og utstede reinkarnasjonene etter både Dalai Lama og Panchen Lama uten noen innvendinger fra kinesiske styresmakter. Med begrunnelse i at lederen av komiteen, Chadrel Rinpoche, i hemmelighet hadde kommunisert med Dalai Lama der han ga opplysninger om de aktuelle kandidatene, ble han raskt anholdt av kinesiske myndigheter og en ny leder av komiteen ble innsatt, autorisert av den kinesiske regjeringen. Etter en konferense 10. og 11. november 1995 valgte den nye komiteen Gyancain Norbu som den 11. reinkarnasjon av Panchen Lama.

De tibetanske munkenes leting besto av en lengre reise opp i over 4000-meters høyde til Lhamo La-tso-innsjøen, og munkene ble hele tiden fulgt nøye med av kinesiske spioner. Munkene ventet i fire år for å se etter tegn i skyene som lå over innsjøen og da de så tegnet, visste de omtrent hvor og hvem de skulle lete etter. Etter de hadde funnet noen kandidater måtte disse plukke ut den tidligere Panchen Lamas personlige eiendeler, og dette var det kun kandidaten Gedhun Chökyi Nyima som kunne. Han ble derfor senere utnevnt som reinkarnasjonen av Lobsang Trinley Chökyi Gyaltsens.

Hvor Gedhun Chökyi Nyima befinner seg i dag er ukjent, da den kinesiske regjeringen kort etter utnevnelsen tok hånd om den da seks år gamle gutten i Kina. Den tibetanske eksilregjeringen mener at han og hans familie er politiske fanger, og har kalt ham «verdens yngste politiske fange». Den kinesiske regjering mener at han har det godt, men vil ikke meddele hvor han befinner seg.

## Referanser
Lobsang Trinley Choekyi Gyaltsen

**Lobsang Trinley Lhündrub Chökyi Gyaltsen** 	བློ་བཟང་ཕྲིན་ལས་ལྷུན་ཆོས་ཀྱི་རྒྱལ་མཚན།, også kalt **Choekyi Gyaltsen** (født 19. februar 1938 i fylket Xunhua Salar i Qinghai i Kina/Tibet, død 28. januar 1989 i Shigatse i Tibet), var den tiende Panchen Lama i Gelugskolen innen den tibetanske buddhismen.

Choekyi Gyaltsen valgte å forbli i Kina i samband med det tibetanske opprøret i 1959. Han ble utsatt for harde makttiltak i 1962 etter at han hadde kritisert den kinesiske regjeringens politikk i Tibet. Han ble arrestert og satt i Qinchengfengselet i mange år.

## Eksterne lenker
* 
*
Panchen Lama

**Panchen lama** (tibetansk: པན་ཆེན་བླ་མ; Wylies translitterasjon: *pan-chen bla-ma*) er en tittel og den nest øverste lama i tibetansk buddhismes gelugtradisjon. Panchen lamaen har som oppgave å finne den neste reinkarnasjon av dalai lama, som på sin side finner den neste reinkarnasjon av panchen lama. Panchen lamaen har sitt sete i klosteret Trashilhünpo i Shigatse. Den nåværende dalai lama, Tenzin Gyatso, pekte den 14. mai 1995 Gedhun Choekyi Nyima ut som den 11. panchen lama. Etter den 17. mai samme år forsvant guttungen. Samtidig erklærte Folkerepublikken Kina at Gyancain Norbu skulle være panchen lama.

## Liste over panchen lamaer

## Referanser
Det tibetanske opprøret i 1959

**Det tibetanske opprøret i 1959** var et opprør mot det kinesiske styre i Tibet som begynte i Lhasa den 10. mars 1959. Opprøret førte til at den fjortende Dalai Lama flyktet til India og at den gamle tibetanske regjeringen ble oppløst.

I 1951 ble Tibet erklært som del av Folkerepublikken Kina ifølge «17-punktsoverenskomsten» mellom de kinesiske og tibetanske regjeringer. Ifølge denne avtalen skulle de kinesiske myndigheter ikke utføre noen gjennomgripende reformer av det tibetanske samfunn uten den tibetanske regjerings samtykke. De tibetanske områdene i Sichuan, Qinghai og Gansu ble imidlertid ikke berørt av avtalen og i 1956 begynte Li Jingquan, partisekretæren i Sichuan, å gjennomføre en jordreform i Kham-regionen. Dette førte til at et geriljaopprør tok til, og spredte seg til Amdo. En av de viktigste geriljagruppene var Chushi Gangdruk, som hadde en viss støtte fra CIA og fra Chiang Kai-sheks regjering på Taiwan. I takt med at Folkets frigjøringshær slo ned opprøret, flyktet mange etniske tibetanere fra Sichuan til Lhasa, der de bidro til å øke spenningen i det sentrale Tibet.

I mars 1959 ble det kjent et rykte i Lhasa om at Folkets frigjøringshær aktet å kidnappe Dalai Lama i samband med den tibetanske bønnefestivalen Mönlam (Wylie: *smon-lam*). Den 10. mars omringet 300&nbsp;000 tibetanere Dalai Lamas sommerpalass Norbulingka for å forsøke å hindre en slik kidnapping. Protester ledet til voldsomme sammenstøt mellom tibetanere og den kinesiske hær som begynte å bombardere Norbunlinka og andre viktige tibetanske helligdommer. Den 17. mars var Dalai Lama nær ved å ble rammet, noe som gjorde at han la på flukt. Den 27. mars ankom Dalai Lama til India, der han tok avstand fra overenskomsten med Kina og grunnla en eksilregjering, som senere flyttet til Dharamsala. Panchen Lama valgte å forbli i Kina, men ble utsatt for forfølgelser i 1962.

Ifølge den tibetanske eksilregjeringen og lekkede kinesiske dokumenter skal 86&nbsp;000 tibetanere ha omkommet i samband med opprøret. Den 28. mars 1959 erklærte den kinesiske statsminister Zhou Enlai at den gamle tibetanske regjering var oppløst og i 1965 ble Tibet gjort til en autonom region i Folkerepublikken Kina.
Gewehr 43

**Gewehr 43** eller Karabiner 43 (G43, K43, Gew 43, Kar 43) er en halvautomatisk rifle brukt av Wehrmacht under andre verdenskrig.

Den er en oppgradering av Gewehr 41, med ny type rekylmekanisme, lik den sovjetiske SVT-40. Problemet var den spesielle gassopererte mekanismen hvor gassen ble tatt fra munningen. Den ble produsert fra 1943 da Gewehr 41 viste seg ikke å fungere tilfredsstillende. En annen modifikasjon var at G43 fikk eksternt våpenmagasin, mens G41 var internt, og viste seg å ta for lang tid å lade.

## Eksterne lenker
*
Konfliktåret 1921

__NOTOC__
## Aktive kriger
*Den russiske borgerkrigen (1918-1922)
*Den polsk-sovjetiske krig (1919-1921)
*Den gresk-tyrkiske krigen (1919-1922)

## Hendelser
* 15. februar – Den røde armé invaderer det mensjevikske Georgia.
* 18. mars – Riga-freden avslutter den polsk-sovjetiske krig.
* 2. september – United States Air Force bomber gruvearbeidere ledet av Mother Jones med tåregass under slaget ved Blair Mountain
Fumiko Saiga

**Fumiko Saiga** (齋賀 富美子, Saiga Fumiko) (født 30. november 1943 i Marugame i Kagawa, død 24. april 2009 i Haag i Nederland) var en japansk diplomat og dommer ved Den internasjonale straffedomstolen i Haag i Nederland.

Etter å ha avsluttet sine studier ved Tokyo Gaigo Daigaku (Tokyouniversitetet for fremmedspråk), der hun fikk en bachelorgrad, begynte hun å arbeide i det japanske utenriksdepartementet. Der arbeidet hun gjennom mange år med menneskerettigheter, humanitær hjelp, osv. og var blant annet ambassadør til Norge og Island (2003–2007). Hun var den eneste japanske ambassadør til Norge hittil (2009) som kunne norsk.

Før hun ble valgt i 2007 (gjenvalgt i januar 2009) var hun dommer ved Den internasjonale straffedomstolen i Haag i Nederland (som den første fra Japan), der hun hadde ansvar for å etterforske krigsforbrytelser i Den demokratiske republikken Kongo, hadde hun vært Japans ambassadør med ansvar for menneskerettigheter og medlem av FNs konvensjon om avskaffelse av alle former for diskriminering av kvinner (CEDAW).

Mottaker av Den Kongelige Norske Fortjenstordens Storkors (2007).
Vilhelm IX, greve av Poitiers

**Vilhelm IX, greve av Poitiers** (født 17. august 1153, død 1156), ikke til å forveksle med hertugen og trubaduren Vilhelm IX av Aquitaine (1086 – 1127), en av sine forfedre på morsiden, var greve av Poitiers og hertug av Aquitaine, den eldste sønn av Henrik Plantagenet (den senere kong Henrik II av England) og Eleanora av Aquitaine, født i Normandie på den samme dag da hans fars rival Eustace IV av Boulogne døde. 

Vilhelm var en yngre halvbror på farsiden av Marie de Champagne og Alix av Frankrike. Han var en eldre bror av Henrik den unge konge, Matilda av England, hertuginne av Sachsen, Rikard Løvehjerte, Geoffrey II, hertug av Bretagne, Leonora av Aquitaine, Joan Plantagenet og Johan av England.

Han døde to år gammel ved Wallingford Castle og ble gravlagt i klosteret Reading Abbey ved føttene av sin oldefar Henrik I av England.

Da han døde var han allerede gitt tittelen greve av Poitiers. I århundrer har hertugene av Aquitaine holdt denne som en av deres mindre titler og den hadde gått videre til Eleanora fra hennes far. Da hun ga den til sin sønn var det en gjenoppliving av tittelen og skilte den fra hertugdømmet. En del autoriteter har også hevdet at han holdt tittelen «erkebiskop av York», men det er sannsynligvis en feilskriving. Hans halvbror Geoffrey Plantagenet (død 1212), som ble født innenfor noen måneder av Vilhelm, holdt senere denne posisjonen, noe som antagelig førte til forvirringen.

## Referanser
Marcellus Williams

**Marcellus Williams** (**Nokus Feke Ematha Tustanaki**, **Bear Heart**, **Bjørnehjerte**) (født 1918 i Oklahoma, død 2008) var prest i Native American Church og medisinmann i Muskogee-stammen (også kjent som *Creek-indianere*).

Han ga i 1998 ut boken *The Wind is my Mother* sammen med Molly Larkin på Penguin-Random House.

## Referanser
Albert Bachmann

**Albert Bachmann** (født 8. november 1906) er en tidligere sveitsisk turner.

Han var med i ett OL og ett turn-VM for Sveits. Han deltok i OL i 1936, der han fikk sølvmedalje i lagkampen, og bronse i bøylehest individuelt.

I VM-sammenheng har han én medalje fra VM i 1938; sølv i lagkampen. Tsjekkoslovakia vant gullet.

## Referanser


## Eksterne lenker
*
Figitidae

* Anacharitinae
* Aspicerinae
* Charipinae
* Emargininae
* Eucoilinae
* Figitinae
* Parnipinae
* Pycnostigminae
* Thrasorinae

**Figitidae** er en familie av stilkvepser. De er beslektet med gallvepser (Cynipidae) men i motsetning til disse er de parasitoider som snylter på andre insekter.
Man kjenner ca. 1500 arter, omtrent 425 er funnet i Europa og det er sannsynlig at vi har ca. 120 arter i Norge.

## Utseende
Små (1 – 6&nbsp;mm), ofte metallisk fargede vepser. Hodet er nokså lite og avrundet. Antennene er lange og perlekjede-formede. Forkroppen (thorax) er høyt hvelvet. Beins er temmelig korte og spinkle, vingene har redusert årenett. Bakkroppen er flatklemt fra sidene, høyt hvelvet, adskilt fra forkroppen med en markert "vespetalje" (*petiolus*). Hunnens eggleggingsrør er ofte ganske langt.

## Levevis
Figitidene er parasitoider, larvene snylter på larver av tovinger (Diptera), nettvinger (Neuroptera), eller de er hyperparasitoider som snylter på snylteveps som angriper bladlus. Det er også noen som lever som såkalte inkviliner inne i galler laget av gallvepser, dette er trolig familiens opprinnelige levesett.

## Systematisk inndeling
Inndelingen følger www.faunaeur.org – utbredelsesdatabase for europeiske dyr. . Andre klassifikasjoner fører ofte Anacharitinae, Charipinae og Eucoilinae som egne familier.

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe parasittvepser (Parasitica) (parafyletisk)
**** delgruppe **[[Proctotrupomorpha]]**
***** Overfamilien Cynipoidea
****** Familien Figitidae
******* Anacharitinae – ofte regnet som en egen familie, 14 arter i Europa, trolig 12 i Norge
******* Aspicerinae – 38 arter i Europa
******* Charipinae – ofte regnet som en egen familie, 95 arter i Europa, ca. 25 i Norge
******* Emargininae – ikke i Europa
******* Euceroptrinae - ikke i Europa
******* Eucoilinae – ofte regnet som en egen familie, 221 arter i Europa, ca. 60 i Norge
******* Figitinae – 58 arter i Europa, ca. 25 i Norge
******* Mikeiinae - ikke i Europa
******* Parnipinae – bare én art i Europa
******** *[[Parnips nigripes]]* (Barbotin, 1963)
******* Plectocynipinae - ikke i Europa
******* Pycnostigminae – ikke i Europa
******* Thrasorinae – ikke i Europa

## Referanser


## Kilder
* Fauna Europa (2004) Fauna Europaea version 1.1, www.faunaeur.org – utbredelsesdatabase for europeiske dyr. 
* Figitidae på Tree of life http://tolweb.org/Figitidae
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm

## Eksterne lenker
*
Cumberland Plain

**Cumberland Plain** er en region i Sydney bassenget av New South Wales, Australia. Sletten strekker seg fra 10 kilometer nord av Windsor i nord, til Picton i sør; og langs elven Parramatta River inn til Sydneys Inner West. Sletten er idag stedet for mesteparten av Greater Western Sydney.

Sletten tar navnet sitt fra Cumberland, ett av de 39 tradisjonelle countiene i England — og deler navn med Cumberland County Council, en nå nedlagt regional regjeringsavdeling som var ansvarlig for mesteparten av dagens Sydney og veien Cumberland Highway.

## Geografi
Cumberland Plain ligger i kommunene Auburn Council, Baulkham Hills Shire, City of Blacktown, Camden Council, , City of Canada Bay City of Fairfield, City of Hawkesbury, Hornsby Shire, City of Holroyd, City of Liverpool, City of Parramatta, City of Penrith, City of Ryde og Wollondilly Shire; og deler av City of Campbelltown og flere kommuner i Sydneys indre-vest.

Elvene Hawkesbury /Nepean, Parramatta og Cooks løper gjennom deler av sletten.

## Økologi
Ved begynnelsen av europeisk bosetting var Cumberland sletten dekket av 1070 km² busker og skogland. Den vestlige utbredelsen av Sydney utover sletten la enormt press på skogområdene og andre økologiske samfunn, og bare 13% gjenstår.

Etter å ha blitt hogd ned og brukt først til landbruk, senere til byutvikling, er de fleste av de økologiske samfunnene som trivdes på sletten nå ansett som truet. De inkluderer:
*Cumberland Plain woodland
*Shale/sandstone transition forest
*Sydney coastal river-flat forest
*Elderslie banksia scrub
*Blue gum high forest
*Sydney turpentine ironbark forest
*Western Sydney dry rainforest
*Castlereagh swamp woodland
*Agnes Banks woodland
*Cooks River/Castlereagh ironbark forest
*Moist shale woodland
*Shale gravel transition forest
Cumberland Plain Woodland, der rundt seks prosent gjenstår i isolerte områder, var det første australske økologiske samfunnet som ble gitt status truet.

Cumberland Plain områdene er beskyttet i en rekke parkområder, inkludert Lower Prospect Canal Reserve, Scheyville National Park, Windsor Downs Nature Reserve, Leacock Regional Park, Mulgoa Nature Reserve og Mount Annan Botanic Garden.

## Eksterne lenker
* New South Wales Government: Department of Environment and Conservation - Kart over Cumberland Plain
* New South Wales Government: Department of Environment and Conservation – Truede økologiske samfunn på Cumberland Plain
* Botanic Gardens Trust  – Mount Annan Botanic Gardens webside
* Australian Government: Department of the Environment and Heritage – Cumberland Plain Woodland: Skogsområder som forsvinner fra Sydneys utkant
Torgrim Castberg

**Torgrim Castberg** (født 8. september 1874, død 17. juni 1928 i Paris) var en norsk fiolinist fra Skien, sønn av politiker Johan Christian Tandberg Castberg (1827–99) og bror til Johan Castberg.

Til Paris kom han 17 år gammel på anbefaling av Edvard Grieg, med stipend fra Houens legat, og gikk på musikkonservatoriet der i tre år før han dro videre til Berlin. I Paris bodde han ved Luxembourghagen på pensjonatet i Rue de Vaugirard 8, der også Knut Hamsun holdt til.

Castberg var konsertmester i Bergen Filharmoniske Orkester fra 1900. Sammen med Edvard Grieg stiftet han 1. september 1905 *Musikakademiet*, som senere skulle bli Griegakademiet.

Han døde av hjernehinnebetennelse, og akademiet ble videreført av Arve Arvesen.

## Etterkommere
Han var far til maler Johan Christian Castberg og redaktør Katti Wankel, oldefar (farmors far) til høyesterettsadvokat Berit Reiss-Andersen og farbror til professor Frede Castberg.

## Referanser
NOKUS-reglene

**NOKUS-reglene** er regler for hvordan norske borgere og selskaper skal beskattes når de er majoritetseiere av økonomiske virksomheter i lavskatteland. Norge praktiserer generelle regler om at norske deltakere i et "Norsk-kontrollert utenlandsk selskap" i et lavskatteland beskattes direkte for det utenlandske selskapets inntekter. 

Reglene gjelder utenlandske selskaper som tilsvarer aksjeselskaper o.l., i tillegg til en del formuer som forvaltes i utlandet, typisk truster. Skattlegging skal skje selv om det ikke har vært utdelinger fra det utenlandske selskapet til norske skattebetalere.

Unntak fra NOKUS-beskatning kan være aktuelt der hvor det foreligger en skatteavtale, eller hvis selskapet er hjemmehørende i et EØS-land, dvs. selskapet er reelt etablert i land innenfor EØS-området og driver reell økonomisk virksomhet der.

## Referanser
Dalefjerdingen

**Dalefjerdingen** er en bygd i Enebakk kommune i Akershus i Akershus fylke. Den ligger sydøst i kommunen. like vest for innsjøen Øyeren.

Ifølge SSB har grunnkretsen Dalefjerdingen 225 innbyggere (2009).

## Referanser
Fjordkraft

**Fjordkraft** er et varemerke under det børsnoterte konsernet Elmera Group ASA. Elmera Group ASA omfatter blant annet strømleverandørene Fjordkraft AS, TrøndelagKraft AS og Gudbrandsdal Energi AS. Virksomheten er innkjøp, salg og porteføljeforvaltning av strøm til husholdninger og kommuner, samt private- og offentlige bedrifter. 

25. april 2017 ble Fjordkraft AS også en leverandør av mobiltelefoni i privatmarkedet. Ett år senere hadde selskapet passert  mobilkunder. I kvartalspresentasjonen for første kvartal 2020 opplyste Fjordkraft at selskapet hadde  mobilkunder. Fjordkraft er med det Norges største mobiloperatør uten eget nett.

Fjordkraft ble opprettet 1. april 2001 som et resultat av fusjon mellom BKK Kraftsalg AS og omsetningsvirksomheten i Skagerak Energi AS.

Fra 2020 til 2023 var Fjordkraft tittelsponsor for Eliteserien i ishockey for menn som  administreres av Norges Ishockeyforbund.

## Eierforhold
Fjordkraft Holding ASA ble børstnotert 21. mars 2018, og 26. april 2022 byttet navn til Elmera Group ASA. TrøndelagKraft AS eies 100 prosent av Fjordkraft AS.  

## Referanser


## Eksterne lenker
*
Greater Western Sydney

**Greater Western Sydney**, **Western Sydney** og **Western Suburbs** er generelle begreper som brukes til å beskrive den vestlige regionen av storbyområdet Sydney, Australia. Noen av de største definisjonene på området inkluderer de 14 kommunene dekket av New South Wales regjeringens Office of the Minister for Western Sydney og Greater Western Sydney Economic Development Board. Disse inkluderer Auburn, Bankstown, Baulkham Hills, Blacktown, Blue Mountains, Camden, Campbelltown, Fairfield, Hawkesbury, Holroyd, Liverpool, Parramatta, Penrith og Wollondilly. Begrepet *Western Sydney* er også blitt brukt om mindre områder, slik som dem som ble dekket av det tidligere *Western Sydney Area Health Service.*

## Geografi
*Greater Western Sydney* strekker seg over nærmere  kvadratkilometer med bolig-, industri- og landbruksareal. Ved sitt østligste punkt er regionen bare 30 minutter unna Sydney sentrum (CBD) med bil og kan lett nås fra Sydneys internasjonale gods- og transportterminaler, samt Sydneys flyplass Kingsford Smith International Airport.

Årstemperaturen i *Greater Western Sydney* er i snitt maksimum 23 ℃ og minimum 12 ℃.


Sydney Olympic Park Showground Hall.JPG|Showground Hall i Sydney Olympic Park
Bicentennial Park 1.JPG|Bicentennial Park i Homebush Bay
Bankstown Appian Way artwork.JPG|Appian Way, Bankstown


## Landemerker
Større turistattraksjoner i Western Sydney inkluderer Blue Mountains og Sydney Olympic Park. I Western Sydney Parklands, et stort parkområde som strekker seg gjennom mange kommuner i Western Sydney, ligger også mange attraksjoner slik som den tidligere fornøyelsesparken Wonderland Sydney (1985–2004), bilsportbanen Eastern Creek Raceway, Blacktown Olympic Park og Fairfield City Farm. Parramatta er også blitt et stort sentrum (og er også det geografiske sentrum) av Sydney og blir ofte referert til som byens andre CBD.

Liverpool railway station 1.JPG|Liverpool jernbanestasjon
Fairfield The Crescent Park.JPG|The Crescent Park, Fairfield
Wentworthville Presbyterian Church.JPG|Presbyterian Church Wentworthville
Auburn Gallipoli Mosque.JPG|Auburn Gallipoli Mosque


## Styresett
De 14 *local government areas* (kommunene) som utgjør Greater Western Sydney bidrar med mer enn $54 milliarder AUD i BNP per år, og utgjør den tredje største økonomien i Australia etter Sydney CBD og Melbourne. Følgende organisasjoner bedriver økonomisk utvikling i regionen:
* NSW Department of State and Regional Development
* The Office of the Minister for Western Sydney 
* Western Sydney IT Cluster

## Større utdanningsinstitusjoner
* University of Sydney Cumberland Campus
* University of Western Sydney
* Western Sydney Institute of TAFE

## Se også
* Cumberland Plain
* Darug people
* Inner West (Sydney)
* Westie (person)

## Referanser


## Eksterne lenker
* Greater Western Sydney Economic Development Board website
MT «Stolt Sagona»

**MT «Stolt Sagona»** (1958–83) var et norsk tankskip.

Det hadde byggenummer 513 ved William Hamilton & Co i Glasgow og sjøsatt den 17. april 1958. Lengde, bredde og dypgående er oppgitt til 549' 6", 70' 1" og 30'. Det hadde  lastekapasitet 17&nbsp;928 dødvekttonn.

Kjøper var rederiet H. E. Hansen-Tangens Rederi (grunnlagt 1864) i Kristiansand ved disponent Yngve Hansen-Tangen (1910–77). Skipet er en typisk representant for byens skipsflåte på denne tiden og kristiansandsredernes virksomhet.

## Tidslinje
*17. april 1958.  Sjøsatt og døpt til ** MT «Sagona»**.  Levering i juni 1958.
*1967:  Ombygget ved Kristiansands Mek. Verksted til kjemikalietankskip og omdøpt til **MT «Stolt Sagona»**
*1972: Solgt til rederiet Giuseppe & Renato Salvatori i Napoli, som endret navnet til **MT «Stolt Desiree»**
*1975: Solgt til Liberian Sea Transport fra Monrovia i Liberia som endret navn til **MT «Stolt Dolphin»** og dernest til **«White Dolphin»**
*1976:  Solgt til Padre Cia. Naviera S.A. (A. Halcoussis & Co.) fra Pireus i Hellas, og omdøpt til **Spetsai**
*1983: Stolt til J. K. Brothers Ltd. i Pakistan for opphugging

## Andre med samme navn
Rederiet hadde tidligere eid et skip (1929–56), som fra 1931 het M/T Sagona. Før dette fantes den canadabygde barken Sagona (1882–1903) som ble solgt til Lillesand.
A/S Tangen-Hansen bygde senere MT «Sagona» (1975) (1976–2002), fra 1979 kjent som Osco Sagona, 1982 som Stolt Sagona, 1983 som Stolt Venture, 1987 som Regal Venture og 1989 som Aralda.
## Referanser


## Kilder
*Sagona fra sjohistorie.no
*1958 MT SAGONA (KRS206195801) fra skipshistorie.net
*Verftshistorie for elven Clyde
*Skipsspotting for Sagona

## Eksterne lenker
*
Fjellse

**Fjellse** (også skrevet **Fjellsæ** og **Fjellså**) er en tettbyggelse i Flekkefjord kommune, på vestsiden av Lafjorden og ca. tre kilometer sør for sentrum (i luftlinje).

Stedet ligger langs en skrånende fjellside, med en regulert elv gjennom. Der går sidevei ned fra veien til ferjesambandet til Hidra. Opprinnelig var der noen få småbruk der, men disse er nedlagt og området er fylt opp med boliger. 

Elva, som går fra Skollavannet ble regulert og tatt i bruk til industriformål allerede på slutten av 1800-tallet, da det ble startet stampemølle for filtproduksjon i tillegg til kverning av mel, slik det var vanlig i bygdene. Filtfabrikken var i drift til noen år etter annen verdenskrig.  Industrilokalene som ble bygd er ombygd flere ganger, og har rommet flere forskjellige firmaer som har produsert ting som gamasjer, plastbåter m.m.

Grendeskolen er forlengst lagt ned, og elevene transporteres til skolene i sentrum.

År om annet blir innbyggerne bevisste på at en stor fjellknaus i  Pollfjellet som ligger tvers over fjorden, har en dyp loddrett fjellsprekk som NGU følger litt med på. Utrasing vil i praksis utslette hele bygda og trolig store deler av bebyggelsen langs vannkanten i Flekkefjorden. Inntil videre er der ikke registrert forskyvninger av betydning.

## Referanser
Dalmuir

**Dalmuir** (gaelisk: *Dail Mhoire*) er en landsby i Skottland og en del av byen Clydebank i West Dunbartonshire.

Dalmuir danner den nordligste delen av Clydebank og har en jernbanestasjon med fem spor på North Clyde-linjen.
Langemyrterminalen

**Langemyrterminalen** er en godsterminal som ligger i Kristiansand kommune. Terminalen ligger ca. 5&nbsp;km nord for Kristiansand stasjon og har tilknytning til Sørlandsbanen. Terminalen stod ferdig i 1992 og er den eneste godsterminalen på Sørlandet.

## Eksterne lenker
* Langemyrterminalen i Norsk Jernbaneklubbs Stasjonsdatabase
Austrocynipidae

* *[[Austrocynips mirabilis]]*

**Austrocynipidae** er en familie av stilkvepser. De er beslektet med gallvepser (Cynipidae) men i motsetning til disse er de parasitoider som snylter på andre insekter.
Familien omfatter bare én kjent, nålevende art, *[[Austrocynips mirabilis]],* fra Australia. Denne er antageligvis det mest primitive medlemmet av overfamilien Cynipoidea.
## Utseende
En liten veps. Hodete r nokså lite, antennene lange og trådformede. Kroppen er sammentrykt fra sidene og høyt hvelvet. Beina er ganske lange og slanke. Vingene er store med mer fullstendig årenett enn det som er vanlig hos Cynipoidea. Forvingen har et lite, men tydelig vingemerke (*pterostigma*), bak dette en lukket celle, i vingens ytre del tre lengdeårer. Bakkroppen er skilt fra forkroppen med en tydelig "vepsetalje" (*petiolus*). Hunnen har et tynt eggleggingsrør (*ovipositor*) som stikker litt ut fra bakkroppen.

## Levevis
Denne vepsen lever som en parasitoid på larver av sommerfugler som lever på kongler av kransgraner (*[[Araucaria]]* spp.).
## Systematisk inndeling

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe parasittvepser (Parasitica) (parafyletisk)
**** delgruppe **[[Proctotrupomorpha]]**
***** Overfamilien Cynipoidea
****** Familien Austrocynipidae
******* *[[Austrocynips mirabilis]]* Riek, 1971

## Kilder
* Austrocynipidae på Tree of life http://tolweb.org/Austrocynipidae
* Riek, E.F. (1971) A new subfamily of cynipoid wasps (Hymenoptera: Cynipoidea) from Australia. Side 107-112 *i* Asahinas, S.v Gressitt, J.L., Hidaka, Z., Nishida, T. og Nomura, K. (red.) *Entomological essays to commemorate the retirement of Professor K. Yasumatsu*. Hokuryukan, Tokyo.

## Eksterne lenker
*
Biz Markie

**Marcel Theo Hall**, kjent som **Biz Markie**, (født 8. april 1964, død 16. juli 2021) var en amerikansk rapper, produsent og komiker.

## Referanser


## Eksterne lenker
* 
* 
*
Svatsum

**Svatsum** (uttales «Svastom» på folkemunne) er ei bygd som ligger i Gausdal kommune i Innlandet. Bygda tilhører dalføret Vestre Gausdal og er delt i to grender: Øvre Svatsum og Nedre Svatsum. Den er spesielt kjent for de årlige Svatsumdågån. Svatsum har barnehage, to grendehus, butikk med døgnåpent bensinutsalg, kiosk, elektrisitetsverk og kirke. Hovednæringene er jordbruk og skogbruk.

Frem til 2010 var det også barneskole i Svatsum, men på tross av sterke protester fra bygdefolket la politikerne ned Svatsum skule. Skolebygget som blant annet inneholder svømmebasseng, gymsal, bibliotek og barnehage drives nå av foreningen Svatsum Arena. Det leies ut til ulike trimgrupper, selskaper, privatpersoner, lag og foreninger.

Den eldste kjente skrivemåten av stedsnavnet *Svatsum* stammer helt i fra 1344, da det het *Svartsheimr*.

## Svatsumdågån
Siden 1998 har det årlig blitt arrangert Svatsumdågån («Svastomsdågån») i Svatsum. Det foregår som regel den siste helga i august. Svatsumdågån innledes med konsert i jettegrytene i Helvete fredag, med vanlig martnaauksjoner og fest lørdag. Dagene avsluttes søndag med ulike aktiviteter.

Det har vært flere kjente artister som har opptrådt i Helvete i forbindelse med Svatsumdågån: Øystein Sunde, Halvdan Sivertsen, Bukkene Bruse, Lomsk, Jonas Fjeld, Ole Paus, Odd Nordstoga, Rita Eriksen, Triumvir, Ronni Le Tekrø, Kristin Sevaldsen.

Ansvarlig for arrangementet er Svatsum Vel.

## Kjente folk fra Svatsum
* Brynhild Marie Foss, lokalpolitiker (SP).
* Knut Rasmussen Nordgaarden, bedre kjent som «Vis-Knut».
* Ingemund Peterson (Pettersen), utvandret til USA og døde 110 år gammel.

## Bilder
 
Fil:Svatsum skule.JPG|Svatsum skule (2009)


## Se også
* Svatsum kirke
* Liste over gårder i Svatsum
* Helvete
* Gausdal kommune
* Gausdal vestfjell

## Referanser




## Eksterne lenker
* Svatsum Arena
* Barnehagen i Svatsum
* Joker Svatsum
* Jettegrytene Helvete
Chengzhong (Xining)

**Chengzhong** (kinesisk: 城中区; pinyin: *Chéngzhōng Qū*) er et bydistrikt i byprefekturet Xining (tibetansk: *Ziling*), hovedstaden i den kinesiske provins Qinghai. Det har et areal på 10,5&nbsp;km² og teller 150&nbsp;000&nbsp;innbyggere (2004). 

## Eksterne lenker
* Informasjonsside
Sigurd Helle

**Sigurd Gunnarson Helle** (1920–2013) var en norsk topograf og polarforsker.

Han ledet gjennomføringen av den norske antarktisekspedisjonen 1956–60 til Dronning Maud Land etter at Polarinstituttes leder Harald Ulrik Sverdrup hadde stått for forberedelsene.

Han ble utdannet cand. mag. ved Universitetet i Oslo i 1948 og ble året etter ansatt som landmåler ved Norsk Polarinstitutt. Frem til 1985 deltok han i feltarbeid innen astronomiske posisjonsbestemmelser, triangulering, jordmagnetisme og tidevannsmålinger.

## Utmerkelser
Sigurd Helle ble i 1989 tildelt Kongens fortjenstmedalje i gull. 
Helle ble også tildelt Antarktismedaljen.

## Referanser


## Litteratur
* Vidar Hisdal: «Sigurd Helle 75 år», i *Polarboken 1995–96*

## Eksterne lenker
* Sigurd Gunnarson Helle - Store norske leksikon
* Sigurd Helle  Norsk Polarhistorie
Holtet (Harstad)

**Holtet** er en bydel i Harstad i Troms. Den ligger mellom Medkila og Breivika, rundt fem kilometer sør for Harstad sentrum.

Holtet har ca. 300 innbyggere. Riksvei 83 passerer gjennom stedet. 

I Holtet Ligger det to Grunnkretser.           Holtet Syd (Nedre Holtet), og Holtet Nord (Øvre Holtet). 

I 2024 hadde Holtet Syd 623 innbyggere og Holtet Nord 233 innbyggere. 

I Holtet Ligger Busstoppene Slidreveien, Kolmilhågen, Nedre Holtet, Holtet rv. 83, og Mølnholtet. 

Holtet har også en barnehage. 

## Referanser